|  |  |  |  |
| --- | --- | --- | --- |
| ::FAGOPPLARING, BAKGR, PNG, 2010:Brevmal_service_10.pngVår saksbehandler: Mari Bakke IngebrigtsenE-post: mari.bakke.ingebrigtsen@utdanningsdirektoratet.noTlf: 23301253 | Vår dato:19.02.2014Vår referanse:2014/63 |  |  |
|  |  |  |  |

Referat fra rådsmøte 13. februar 2014 - møte 1/2014, Utdanningsdirektoratet: rom 10, 1etg

Møtestart: kl. 10:00

Møteslutt: kl. 16:00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Karin Lund, Fagforbundet | Terje Sundfjord, NHO Transport (frem til lunsj)Eddy Kjær, NHO ReiselivAnne Røvik Hegdahl, VirkeJan Tore Harlyng, KSOdd M. Nymoen, NHO (Vara, frem til lunsj) |
|  | **Fra skoleverket/skoleeier** | **Andre organisasjoner** |
|  | Ellinor Tande, UtdanningsforbundetJørund Bjølverud, Skolenes landsforbundToril Dyngeseth, Utdanningsforbundet (Vara) | Jan Tvedt, KS |
|  | **Meldt forfall**  | **Utdanningsdirektoratet** |
|  | Per Ove Grannes, UtdanningsforbundetJan Sivertsen, NTFHåvard Galtestad, YSUlf-Terje Nyheim Eliassen, Norsk arbeidsmandsforbundSvein Arne Bergh, SpekterJostein Antonsen, Handel og Kontor | Mari Bakke Ingebrigtsen, rådssekretær Clas Lenz (sak 9.1.14)Kari Fyhn (sak 1.1.14)Unni Teien (sak 2.1.14) |
|  |  |  |

**Dagsorden for møte i Faglig råd for service og samferdsel 1/2014**

**Sak 1.1.14 Godkjenning av møteinnkalling og dagsorden v/ rådsleder**

**Sak 2.1.14 Utviklingsredegjørelsen**

**Sak 3.1.14 Høring – forslag til ny læreplan i nytt fag, byggdrifterfaget**

**Sak 4.1.14 Høring – forslag om endringer i privatskoleloven**

**Sak 5.1.14 Innspill til Fagskoleutvalget fra SRY og faglige råd**

**Sak 6.1.14 Rådets handlingsplan 2014-2015**

**Sak 7.1.14 Møteplan 2014 og fylkesbesøk**

**Sak 8.1.14 Søknad om forsøk IKT-servicefag v/Bleiker VGS**

**Sak 9.1.14 Presentasjon av statistikk v/ Clas Lenz**

**Sak 10.1.14 Orienteringssaker**

**Sak 11.1.14 Eventuelt**

**Sak 1.1.14 Godkjenning av møteinnkalling og dagsorden v/ rådsleder**

Rådssekretæren fremmer sak til eventuelt som omhandler forsøkssøknad om ny eksamensform i IKT.

*Vedtak:*

*Innkalling og dagsorden godkjennes med sak til eventuelt.*

**Sak 2.1.14 Utviklingsredegjørelsen**

Karin startet med å redegjøre for hvordan AU har sett for seg behandling av saken. Mye av tilbakemeldingene fra Udir gikk på strukturen og leservennligheten, og AU ga derfor rådssekretæren fullmakt til å rydde i dokumentet og skrive en innledning. AU anbefaler at utviklingsredegjørelsen ikke skal revideres mer ut over dette.

Kari Fyhn redegjorde for status for arbeidet med utviklingsredegjørelsene i Udir og prosessen videre frem mot endeligfrist som er satt 15.mars. Det er veldig stor interesse for disse dokumentene på tvers av avdelingene i udir, og det er viktig at de er leservennlige for alle målgrupper. Videre ga hun også noen kommentarer på FRSS sin utviklingsredegjørelse, og mener den med fordel kunne vært ennå mer vurderende og i større grad brukt dokumentasjon.

Unni Teien fra læreplanavdelingen ga rådet en presentasjon om praksis for endring av læreplaner, med henblikk på det forelagte forslaget om endringer i Vg1 læreplaner. Unni Teien forventer en søknad om endring, og det kreves mer detaljer og mer dokumentasjon før det er grunnlag for dem å nedsette en læreplangruppe. Unni nevner viktige element som samsvar mellom Vg1 og Vg2 og opp til lærefagene. Samsvar med «europass» fagbeskrivelser. Hvorfor endring og hva slags endring? Hva slags formål eller grunnleggende ferdigheter er det som ikke er aktuelle lengre, eller som mangler? Presentasjonen til Unni er lagt ved referatet.

Rådet konkluderer med at det må nedsettes en arbeidsgruppe som sammen med sekretariatet i udir jobber frem en kvalitetssikret søknad.

*Vedtak:*

1. *Utviklingsredegjørelsen godkjennes slik den foreligger per i dag.*
2. *Faglig råd nedsetter en arbeidsgruppe som arbeider med søknaden om endring i Vg1 læreplaner, bestående av Karin Lund, Ellinor Tande og Jan Tore Harlyng. Søknaden fremmes til vedtak på rådsmøte 5.juni.*

**Sak 3.1.14 Høring – forslag til ny læreplan i nytt fag, byggdrifterfaget**

Rådet behandlet saken og kom frem til følgende vedtak:

*Vedtak:*

*Faglig råd for service og samferdsel avgir ikke høringssvar*

**Sak 4.1.14 Høring – forslag om endringer i privatskoleloven**

Rådet behandlet saken og kom frem til følgende vedtak:

*Vedtak:*

*Faglig råd for service og samferdsel avgir ikke høringssvar*

**Sak 5.1.14 Innspill til Fagskoleutvalget fra SRY og faglige råd**

Rådet behandlet saken og kom frem til følgende vedtak:

*Vedtak:*

*Faglig råd for service og samferdsel anser saken som ivaretatt gjennom SRY og våre egne organisasjoner*

**Sak 6.1.14 Rådets handlingsplan 2014-2015**

Rådet diskuterte AUs forslag til handlingsplan, og det forela ingen store innvendinger.

*Vedtak:*

*Faglig råd for service og samferdsel godkjenner den forelagte handlingsplanen for 2014-2015.*

**Sak 7.1.14 Møteplan 2014 og fylkesbesøk**

Rådet diskuterer årets fylkesbesøk, og konkrete fag om emner som er av mest interesse ved et besøk til Bergen/Hordaland

* Privatskolen akademiet skole v/Johs Totland. Hva ender elevene opp med å gjøre her, påbygg eller lære?
* Amalie Skram Skole, ny skole som åpner til høsten, med 150 elever i SS.
* Besøke små- og mellomstore bedrifter. Prioritere lærebedrifter heller enn fylkeskommune.
* Prøvenemder
* Prioritere følgende fag:
	+ IKT-service: Hvordan tilpasser de seg utviklingen i faget?
	+ Kontor & Adm.: små og mellomstore bedrifter
	+ Yrkessjåfør (landslinje på Os eller buss)

*Vedtak:*

*Faglig råd for service og samferdsel godkjenner møteplan for 2014, og at fylkesbesøk legges til Hordaland*

**Sak 8.1.14 Søknad om forsøk IKT-servicefag. Kristoffer Ryeng fra Bleiker VGS orienterer og svarer på spørsmål**

Kristoffer Bleiker holdt en presentasjon om bakgrunn for forslaget om forsøk med et nytt utdanningsprogram «IKT-fag» på Bleiker vgs. Utdanningsprogrammet skal følge 2+2-modellen med to år opplæring i skole og to år læretid i bedrift. Det er dessuten ønskelig å etablere to lærefagretninger som en del av forsøket, IKT-driftstekniker og IKT-tjenesteutvikler.

Rådet er positive til forsøket, men stiller noen betenkeligheter/kommentarer:

* Det kan være en fare for ikke å få læreplasser dersom utdanningen blir for spesifikk (eks. små og mellomstore bedrifter som ikke utenfor Oslo). Det kommenteres at forslaget til læreplaner kan være for spesifikke.
* Hvordan ivaretas elevenes rettigheter når ungdommen får en utdanning og et fagbrev som kun er en del av et forsøk?
* Søknaden treffer mye av de problemstillinger og utfordringer som også IKT-arbeidsgruppa skisserer, blant annet et sterkt behov for revidering av dagens læreplan. IKT-arbeidsgruppa kom med innspill i forkant av rådsmøtet, hvor det uttrykkes støtte til forsøket.
* Kan en løsning være å gjøre noe med dagens Vg2, og tilby flere lærefag?
* Hvis dette skal bli et eget utdanningsprogram burde man vurdere flere lærefag i stedet for å gi spesialisering på Vg2.
* For å hindre utkonkurrering på det samme arbeidsmarkedet, burde flere skoler få mulighet til å gjennomføre forsøket, eks. Kuben i Oslo.

*Vedtak:*

*Faglig råd for service og samferdsel anbefaler søknaden fra Bleiker VGS, med følgende forutsetninger:*

* 1. *at faglig råd for service og samferdsel er representert i referansegruppen som evaluerer forsøket*
	2. *at andre fylker som tilbyr IKT-service også har mulighet til å søke om å gjennomføre dette forsøket*

**Sak 9.1.14 Presentasjon av statistikk v/Clas Lenz**

Clas Lenz fra forskningsavdelingen i Utdanningsdirektoratet presenterte statistikk for utdanningsprogrammet service og samferdsel. Presentasjonen hans er lagt ved referatet.

*Forslag til vedtak:*

*Faglig råd for service og samferdsel tar presentasjonen til orientering*

**Sak 10.1.14 Orienteringssaker:**

**Yrkessjåførfaget v/ Jørund Bjølverud**

Status: KD har godkjent utvidelse av 10-ukerskurset

Endringer i læreplaner gjøres klar for høringsbehandling ref. vedtak rådsmøte 28.11.2013.

Gruppa har hatt møte med Unni Teien. Læreplanene for Vg3 sendes på intern og ekstern høring nå. Veidirektoratet kom med noen merknader. Det avholdes et seminar på Gardermoen 20.februar for yrkessjåførnæringen. I praksis betyr endringene at kontrakten til fagbrevet styrer kjørekortplassene, for eksempel vil de som kjører buss slippe tillegget med henger. Udir mener 19 ukeskurset kan tas både på landslinjer og på kjøreskoler som har et slikt opplegg. Det som ikke er helt klart er om våre lærlinger har førsteprioritet på landslinjene. Unni skulle se litt mer på det i høringsbrevet.

Jan Tvedt fremmet et forslag til vedtak i forkant av rådsmøtet om å nedsette en arbeidsgruppe som kan utarbeide retningslinjer for innhold og gjennomføring av 19-ukerskurset for alle landslinjer. Dette vedtaket ble ikke behandlet av AU, og rådet ble i stedet enige om at arbeidsgruppen følger opp saken i samråd med Unni Teien.

**Fellesmøte SRY og faglige råd 22.januar v/Karin Lund**

Karin Lund orienterer fra fellesmøte faglig råd og SRY 22.januar hvor tema var utviklingsredegjørelser, status oppfølging av stortingsmelding 20, SRYs konferanse om internasjonale tema, og en presentasjon av ny NIFU rapport 50-2013. Referatet fra dette møtet er vedlagt.

**Gjennomgående dokumentasjon – utvikling av nasjonal standard**

Forslaget om forskriftsfesting av gjennomgående dokumentasjon innen utdanningsprogrammene bygg- og anleggsteknikk, elektrofag og teknikk og industriell produksjon har vært på høring, med høringsfrist 21. oktober 2013. Utdanningsdirektoratet har gjennomgått uttalelsene, og anbefalt departementet å forskriftsfeste ordningen. Høringsoppsummeringen og direktoratets innstilling ble 18. desember 2013 oversendt Kunnskapsdepartementet for endelig avgjørelse.

**Flytskjema**

Rådssekretæren og AU gjeninnfører bruk av flytskjema som arbeidsverktøy

**Aktuelt lesestoff**

Rådssekretæren orienterte om to rapporter. Viser til covernotat som var vedlagt innkallingen.

* NIFU 50/2013 *«Videregående opplæring, et godt grunnlag for arbeid og videre studier?»* [Lenke](http://www.nifu.no/publications/1083974/)
* FAFO 2014:03 *«Norsk transport – veien videre»* [Lenke](http://www.fafo.no/pub/rapp/20350/index.html)

**Lærlingløftet.no**

Partene lanserte «Lærlingløftet» tidlig i januar. Det er viktig at partene bruker og reklamerer denne siden aktivt i sine fora.

[Lenke](http://lærlingløftet.no/)

*Vedtak:*

*Sakene tas til orientering*

**Sak 11.1.14 Eventuelt**

«Happenings» i 2014:

* + - Arena for kvalitet i fagopplæringen, Tromsø 11-12.september
		- Yrkes-NM, Trondheim 28-30.oktober

**Sak til eventuelt 11.1.14**

**Rogaland fylkeskommune søker om forsøk**

Rogaland fylkeskommunen søker om en 2-årig forsøksordning på Haugaland videregående skole for å gjennomføre en praktisk tverrfaglig eksamen på Vg2 IKT-servicefag hvor fellesfagene og programfagene slås sammen til en eksamen. Juridisk avdeling ber om innspill.

* Rådet stiller seg positive til tiltak som styrker yrkesrettingen av fellesfagene,
* Rådet støtter gjennomføring av forsøket.
* Videre er rådet positive til avvik fra sentralt gitt eksamen i engelsk på Vg2.

*Vedtak:*

*Faglig råd for service og samferdsel er positive og støtter forsøket.*